open-index/open-wikipedia-markdown huggingface dataset:
Hall of the Mountain King

**Hall of the Mountain King** on Savatage-yhtyeen vuonna 1987 julkaistu konseptialbumi, jolla yhtye yhdisti musiikkiinsa ensimmäistä kertaa taidemusiikin piirteitä uuden tuottajan Paul O'Neillin ehdotuksesta. Albumi menestyi uudistusten ansiosta huomattavasti paremmin kuin edeltäjänsä, *[[Fight for the Rock]]*, ja on edelleen yhtyeen myydyin albumi.

## Kappaleluettelo
#
#
#
#
#
#
#
#
#
#

**Edelin Euroopan uudelleenjulkaisun bonuskappale**
#

**SPV:n Euroopan uudelleenjulkaisun bonuskappaleet**
#
#

## Kokoonpano
* Jon Oliva - Laulu, kosketinsoittimet
* Criss Oliva - Kitara
* Johnny Lee Middleton - Basso
* Steve "Doc" Wacholz - Rummut
* Robert Kinkel - Kosketinsoittimet
* Ray Gillen - Laulu kappaleessa "Strange Wings"

## Aiheesta muualla
* 
*
Space Shot

**Space Shot** on vapaapudotustorni, jota valmistaa amerikkalainen huvipuistolaitevalmistaja S&S Sansei Technologies. Laite on tornityyppinen laite joka käyttää paineilmaa laukaistakseen matkustajat tornin huipulle ja hidastaakseen vapaata pudotusta kevyin pomppauksin takaisin lastausalueelle. Suomessa tällainen laite on Linnanmäellä ja se käyttää nimeä **Raketti**.

## Tietoja
* **Nopeus:** 64 kilometriä tunnissa
* **Kapasiteetti:** 12 tai 16, riippuen istuinten sijoittelusta
* **Min. matkustajien kokonaispaino:** ei ole
* **Max. matkustajien kokonaispaino:** 1090 kilogrammaa
* **Ajon kesto:** 50 sekuntia
* **Laitteen korkeus:** 56 metriä
* **Leveys:** 2,3 metriä
* **Paino (tyhjänä):** 54 480 kilogrammaa

## Laitteen toiminta

Mekaniikka käsittää keskustornin, jonka ympärillä on tornin ympärillä liikkuva vaunu. Vaunussa on istuinrivejä, joilla matkustajat istuvat kasvot ulospäin tornista. Tornin sisällä on iso pilarinen putkijärjestelmä. Pääputkessa on vaijeri joka on kiinnitetty mäntään toisesta päästään ja tornin ympärillä olevaan vaunuun toisesta päästään. 

Lastausasennossa istuinvaunu on tornin juurella ja mäntä on tornin huipulla putken sisällä. Kun laite on lastattu, vaunua nostetaan hieman ylöspäin maasta ja lastatut penkit punnitaan jotta saadaan laskettua tieto siitä, paljonko painetta tarvitaan laukaisemaan matkustajat turvallisesti tornin huipulle. Ilmajärjestelmän lataamisen jälkeen paineistettu ilma päästetään keskimmäiseen putkeen jolloin se painaa putkessa olevaa mäntää nopeasti alaspäin. Kun mäntä liikkuu alaspäin, se vetää kaapelia alaspäin väkipyörän yli ylhäällä, nostaen tornin ulkosyrjällä olevaa vaunua ylöspäin.

Kun ilma on poistettu painejärjestelmästä, vaunu laskeutuu alaspäin palauttaen männän takaisin putken yläpäähän. Kun mäntä liikkuu ylöspäin, ilma putken sisällä paineistuu ja laajenee, aiheuttaen sen, että vaunu ponnahtaa takaisin ylöspäin muutaman kerran. Jokaisen pompun aikana venttiili putken päässä päästää pois paineilmaa jolloin aina seuraava ponnahdus pienenee kunnes vaunu laskeutuu takaisin lastausalueelle.

*Alla on kuvin selitetty laitteen toiminta:*

## Aiheesta muualla

*S&S Powerin tornilaitesivu
Kupittaan lukio

**Kupittaan lukio** oli Turussa vuoteen 2012 toiminut lukio. Kupittaan yhteiskoulusta vuonna 1957 alkunsa saanut lukio toimi Vasaramäen kaupunginosassa Syreenikujalla (nyk. Vasaramäen koulun yläkoulu) ja ICT-talossa Kupittaan rautatieaseman vieressä. Syksyllä 2012 IT-painotteinen Kupittaan lukio yhdistyi urheilupainotteisen Aurajoen lukion kanssa Kerttulin lukioksi.

Lukiossa opiskeli vuosittain noin 360 oppilaista, joista 90 kävi vuonna 2000 perustettua Informaatioteknologian ja median (ITM) erikoislinjaa. Lukion erikoisuuksia olivat lukiossa toimiva Cisco Networking Academy (CCNA-koulutus) sekä yhteistyö Turun yliopiston informaatioteknologian laitoksen ja Turun kauppakorkeakoulun tietojärjestelmätieteen laitoksen kanssa.

## Lähteet
Desert Eagle

**Desert Eagle**  on Yhdysvalloissa suunniteltu kaasumäntätoiminen itselataava pistooli, jota valmistaa Israelissa Israel Military Industries (IMI) yhdysvaltalaiselle Magnum Research -yhtiölle. 
 
Asetta on valmistettu vuodesta 1982 kolmena eri versiona: Mark I, Mark VII ja Mark XIX, joista valmistetaan enää vain Mark XIX:ää. Niissä oli teräs- tai alumiinirunko ja niitä valmistettiin .357 Magnum-, .41 Magnum- ja .44 Magnum -kaliipereissa, Mark VII -mallia myös .50 Action Express -kaliiperissa. Uusin malli Mark XIX on saatavissa .357 Magnum-, .44 Magnum- ja .50 Action Express (.50 AE) -kaliipereissa. 

## Lähteet

## Aiheesta muualla

* Magnum Research, Inc.
* Modern Firearms
Klemens XII

**Klemens XII** (7. huhtikuuta 1652 Firenze – 6. helmikuuta 1740 Rooma), alkuperäiseltä nimeltään **Lorenzo Corsini**, toimi paavina 12. kesäkuuta 1730 – 6. helmikuuta 1740.

Lorenzo Corsini syntyi kuuluisaan firenzeläiseen sukuun, jonka jäseniä olivat olleet muiden muassa pyhä Andrea Corsini sekä useat kardinaalit. Hän suoritti opintonsa jesuiittojen koulutuksessa. Hän sai kardinaalin arvon paavi Klemens XI:ltä. Hänet valittiin paaviksi kesäkuussa 1730, Benedictus XIII:n seuraajaksi. Melko pian valintansa jälkeen Klemens XII kuuroutui ja halvaantui lähes täydellisesti, mikä ei kuitenkaan estänyt hänen loistavien älyllisten lahjojensa käyttöä. Hän osasi valita lähimmät yhteistyökumppaninsa hyvin, ja hänen ajastaan muodostui loistelias valtakausi.

Klemens XII aloitti tehtävänsä paavina kitkemällä joihinkin benediktiiniläisluostareihin pesiintyneen korruption. Hän myös tehosti paavillisen hallinnon toimintaa sekä maallisella että hengellisellä alueella. Häntä on moitittu eräänlaisten arpajaisten eli loton järjestämisestä varojen keräämiseksi kirkkovaltiolle.

Suhteissaan aikakautensa suurvaltoihin Klemens XII sai osakseen samat nöyryytykset kuin muutkin 1600-luvun paavit. Hänen valtaoikeuksiaan Parmaan pidettiin olemattomina, kun Ranskan Bourbonit liittyivät Habsburgeihin vanhaa paavia vastaan.

Toisaalta hän jatkoi painostustaan Ranskan jansenisteja vastaan, ja hänen bullansa *Unigenitus* merkitsi heidän vastaisensa taistelun varsinaista alkamista. Ennen kaikkea Klemens XII toimitti vuonna 1738 bullan *In emimenti*, jossa hän hyökkäsi voimakkaasti vapaamuurarijärjestöä vastaan. Toisaalta hän hyväksyi katolisen kirkon jäsenyyteen useita koptilaisen kirkon jäseniä.

Arkkitehti Alessandro Galilei suunnitteli Lateraanikirkkoon hautakuorin Cappella Corsinin (1734), jota on pidetty Rooman hienoimpana kappelina.

## Lähteet

## Aiheesta muualla
FK Austria Wien

**FK Austria Wien** on itävaltalainen jalkapalloseura maan pääkaupungissa Wienistä. Seura on perustettu vuonna 1911 ja sen värit ovat violetti ja valkoinen. Austriaa on yleisesti pidetty ylempien yhteiskuntaluokkien seurana, kun paikallisvastustaja Rapid Wien on ollut työväenseura. Joukkue tunnetaan lempinimellä *Die Veilchen* (’orvokit’).

Austria on paikallisvastustajansa jälkeen Itävallan menestynein seura. Ensimmäisen mestaruutensa se voitti vuonna 1924 ja yhteensä sillä on 24 Itävallan mestaruutta. Seuran viimeisimmät Itävallan mestaruudet ovat kausilta 2005–2006 ja 2012–2013. Austria ei ole koskaan pudonnut alemmille sarjatasoille vaan se on pelannut koko historiansa ajan liigatasolla. Se on lisäksi 27-kertainen cupmestari ja kaksinkertainen Mitropa Cupin voittaja. Mestarien liigassa seura on ensimmäisen kerran mukana kaudella 2013–2014.

Austria pelaa ottelunsa Generali Arenalla, jonne mahtuu 17&nbsp;500 katsojaa.

Austria Wien sijoittuu vuosien 2020–2025 eurooppalaisten seurojen keskinäisessä UEFA:n seurapisterankingissa sijalle 200.

Austrialla on reservijoukkue Austria Amateure, joka on pelannut Itävallan toiseksi korkeimmalla sarjatasolla Red Zac Erste Ligassa.

## Saavutukset

* Itävallan mestaruus (24): 1924, 1926, 1949, 1950, 1953, 1961, 1962, 1963, 1969, 1970, 1976, 1978, 1979, 1980, 1981, 1984, 1985, 1986, 1991, 1992, 1993, 2003, 2006, 2013
* Itävallan cup (27): 1921, 1924, 1925, 1926, 1933, 1935, 1936, 1948, 1949, 1960, 1962, 1963, 1967, 1971, 1974, 1977, 1980, 1982, 1986, 1990, 1992, 1994, 2003, 2005, 2006, 2007, 2009
* Mitropa Cup (2): 1933, 1936
* Cup-voittajien Cupin hopeaa: 1978

## Entisiä valmentajia

*  Dietmar Constantini
*  Christoph Daum
*  Karl Daxbacher
*  Thorsten Fink
*  Arie Haan
*  Josef Hickersberger
*  Horst Hrubesch
*  Joachim Löw
*  Peter Stöger
*  Lars Søndergaard
*  Georg Zellhofer
*  Ivica Vastić

## Lähteet
The Suicide Twins

**The Suicide Twins** oli Hanoi Rocksin entisten kitaristien Andy McCoyn ja Nasty Suiciden duo, joka teki yhden albumin ja musiikkivideon. Duo toimi vuosina 1985–1986.

## Duo

Andy McCoy ja Nasty Suicide julkaisivat keväällä 1986 The Suicide Twins -nimisenä duona akustisen albumin *[[Silver Missiles And Nightingales]]* Cherry Bombzin ollessa vielä toiminnassa. Albumin materiaali koostui lähinnä kappaleista, joita liian kevyinä tai popahtavina ei ollut alun perin hyväksytty Hanoi Rocksin levyille. Idea duosta oli syntynyt jo Cherry Bombzin ensimmäisen singlen julkaisemisen aikoihin syksyllä 1985, jolloin McCoy ja Suicide kiertelivät Suomessa soittamassa akustisia keikkoja. Syksyllä 1986 Cherry Bombzin hajottua The Suicide Twins teki muutamia kiertueita Suomessa, kunnes duo hajosi vuoden 1986 lopussa. Tammikuussa 1987 Nasty Suicide ilmoitti antaneensa potkut Andy McCoylle ja miesten musiikillisen yhteistyö loppui. Duon aikana ja albumilla Suicide käytti taiteilijanimenään **Nasty Superstar**.

## Lähteet

## Aiheesta muualla
*Ylen Elävä arkisto: The Suicide Twins – akustisia helmiä sioille
Athanasios Athoslainen

Pyhittäjä **Athanasios Athoslaista** (kuoli noin vuonna 1000) pidetään Athosvuorella toimivan munkkiyhteisön perustajana.

Pyhittäjä Athanasios, siviilinimeltään Abraham, syntyi Trapesundissa (Trebezond) ja joutui varhain orvoksi. Elettyään hurskaan nunnan adoptoimana, hän siirtyi opiskelemaan Konstantinopoliin, josta siirtyi ensin kilvoittelemaan Kyminasin luostariin ja saatuaan munkkivihkimyksen, siirtyi myöhemmin Athokselle, jonne perusti muun muassa Bysantin keisari Nikeforos II Fokaan avustuksella Suuren lavran eli Athoksen ensimmäisen kinobioottisen luostarin.

Pyhittäjä Athanasios Athoslaisen muistopäivää vietetään ortodoksisessa kirkossa vuosittain heinäkuun 5. päivänä.

## Aiheesta muualla
*Pyhittäjä Athanasios Athoslainen. Ortodoksi.net.
Atanasios

**Athanasios** tai **Atanasios** (; ) on kreikkalainen nimi. Tätä nimeä kantoivat muun muassa:

* Athanasios Suuri eli Athanasios Aleksandrialainen (n. 298–373), kirkkoisä ja Aleksandrian piispa
* Athanasios Athoslainen (k. n. 1000), pyhittäjä, ortodoksisen kirkon kirkkoisä, Athos-vuoren luostariyhteisön perustaja.
Pohjan pojat (kolhoosi)

**Pohjan pojat** oli Pohjolan punaisen sissipataljoonan miesten vuonna 1922 Vienan Karjalaan perustama kolhoosi. Pataljoonan palattua läskikapinana tunnetulta retkeltä osa siihen liittyneistä miehistä perusti Karjalan työkansan kommuuniin kuuluneen kolhoosin. Se kuitenkin hajosi pian.  Syynä oli viranomaisten vastustus kansallismielisenä pidettyä toimintaa kohtaan.
Takkirauta

**Takkirauta** on rautaseos, jossa on noin 4–5&nbsp;% hiiltä. Takkirautaa saadaan masuunin tuotteena pelkistettäessä rautamalmia koksilla. Raudan sulaessa masuunissa se valuu kiinteän koksikerroksen läpi, jolloin siihen imeytyy jonkin verran hiiltä muodostaen eutektisen seoksen. Takkirauta on hyvin haurasta ja kovaa, ja sitä on mahdotonta muokata mekaanisesti. Niinpä metallurgisessa teollisuudessa takkirauta mellotetaan joko valuraudaksi, teräkseksi tai kankiraudaksi polttamalla siitä ylimääräinen hiili pois.

Menetelmän takkiraudan tuottamiseksi kehitti englantilainen Abraham Darby I (1678–1717). Aikoinaan takkirauta laskettiin masuunista muotteihin ja valettiin rautaharkoiksi (*harkkorauta*), jotka sitten toimitettiin terästehtaalle ja sulatettiin ennen mellotusta. Nykyään lähes kaikki terästehtaat toimivat rautatehdas–terästehdas-kombinaatteina: takkirauta lasketaan masuunista sulana suoraan konvertteriin, jossa se konvertoidaan teräkseksi.
Kinobioottinen luostari

**Kinobioottinen** (toisinaan näkee myös muotoa *kenobiittinen* ja siitä johdettua *kenobia* vrt. **kinobia**) tarkoittaa luostariperinteessä yhteisöä, joka painottaa yhteisasumista. Vastakohta kinobioottiselle on heremiittinen tai idiorytminen kilvoittelu eli munkkeuden (luostariasumisen) muoto, jossa munkit tai nunnat asuvat erakkoina yksinään (erakkolaisuus).

Huomattavimpia kinobioottisia luostareita on pääasiassa kristinuskossa ja buddhalaisuudessa.

Sana on johdettu kreikankielestä latinan kautta. Kreikan sanoista κοινός and βίος (*koinos* ja *bios*, jotka tarkoittavat "yhteisö" ja "elämä") tulee kreikan sana κοινοβιακόν (*koinobiakon*).

## Aiheesta muualla
* Kinobia. Ortodoksi.net.
Al-Ikhlas

**Al-Ikhlas** (, ) on Koraanin 112. suura. Siinä on 4 säettä. Al-Ikhlas on muodoltaan lähellä uskontunnusta ja sitä käytetään usein rukouksen yhteydessä.

## Teksti
Suura arabiaksi: 

**قُلْ هُوَ ٱللَّٰهُ أَحَدٌ** ۝١‎

¹ *qul huwa llāhu ʾaḥad(un)*

**ٱللَّٰهُ ٱلصَّمَدُ** ۝٢‎

² *allāhu ṣ-ṣamad(u)*

**لَمْ يَلِدْ وَلَمْ يُولَدْ** ۝٣‎

³ *lam yalid wa-lam yūlad*

**وَلَمْ يَكُن لَّهُۥ كُفُوًا أَحَدٌۢ** ۝٤‎

⁴ *wa-lam yakun l-lahū kufuwan ʾaḥad(um).*

Suura Jaakko Hämeen-Anttilan suomentamana: 

# Sano: »Hän, Jumala, on yksi,
# Jumala, Ikuinen.
#Ei Hän ole siittänyt eikä syntynyt,
#eikä Hänellä ole ketään vertaista.»

## Tafsir -selitykset
Hämeen-Anttilan mukaan suura lienee suunnattu ympäröiviä pakanallisia monijumalia vastaan.' Islam.com sivuston mukaan jotkut asiantuntijat sijoittavat tämän suuran Medinan aikaan kuuluvaksi ja uskovat, että se ilmoitettiin vastaukseksi muutamien juutalaisten kirjanoppineitten kysymykseen Jumalan olemuksesta. Yleensä se sijoitetaan Mekassa ilmoitettujen suurien varhaiseen ryhmään.

## Muut selitykset
Suura 112 korostaa sitä, että Jumalalla ei ole lasta, mikä edustaa itäisen kristinuskon piirissä yleistä polemiikkia Bysantin Nikean uskontunnustusta vastaan. Suurassa ei ole mitään puhtaasti islamilaista. 

Koraanissa on useita kohtia, joita ei voi ymmärtää Jumalan omaksi puheeksi, vaikka Koraanin selityskirjallisuuden mukaan kyse on aina siitä. Suura 112 kuvailee Jumalan ominaisuuksia: ”Hän, Jumala, on yksi, Jumala, ikuinen.” Retorisesti asia ratkeaa, kun virkkeen alkuun pannaan imperatiivi ”Sano!” Näin virke muuttuu Jumalan puheeksi, jossa hän kehottaa uskovia lausumaan nämä sanat. Tätä ratkaisua Koraanissa käytetään kymmeniä kertoja.

## Katso myös

* Islam
* Koraani
* Muhammed
* Suura

## Lähteet

* 
*
*

### Viitteet
Herodesten hallitsijasuku

**Herodesten hallitsijasuku** hallitsi Juudeaa noin 37 eaa. – 44. Juudea oli tuolloin osa Rooman valtakuntaa ja kaikki suvun jäsenet eivät hallinneet kuninkaina. 

## Suvun hallitsijat
* Antipatros – Idumean hallitsija, Herodeksen isä
* Herodes Suuri – Juudean kuningas 37 eaa. – noin 4 eaa.

Herodeksen kuoltua hänen kolme poikaansa jakoivat isänsä valtakunnan. Augustus ei kuitenkaan halunnut antaa kenellekään heistä kuninkaan titteliä vaan he saivat hallita tetrarkkeina. Arkhelaos sai tittelin etnarkki.

* Herodes Arkhelaos – Samarian, Juudean ja Edomin etnarkki 4 eaa. – 6 jaa.
* Herodes Antipas – Galilean ja Perean tetrarkki 4 eaa. – 39 jaa.
* Herodes Filippos – Ituraean ja Trakhonitisin tetrarkki 4 eaa. – 34 jaa.

* Herodes Agrippa – Herodeksen lapsenlapsi tämän pojan Aristobuloksen kautta. Hallitsi Juudean kuninkaana 37–44.
* Julius Marcus Agrippa – Herodes Agrippan poika, hallitsi Filippoksen alueita vuodesta 48. Vuonna 50 hän sai myös Galilean ja Perean hallittavakseen. Osallistui juutalaissotaan vuosina 66–73 rooman puolella.

## Muita suvun jäseniä
* Aristobulos IV – Herodeksen poika joka teloitettiin vuonna 7 eaa.
* Antipatros – Herodeksen poika joka teloitettiin vuonna 4 eaa.
* Herodias – Aristobuloksen tytär. 
* Berenike – Herodes Agrippan tytär, Kilikian kuningatar ja keisari Tituksen rakastajatar.
Fujinami

**Fujinami** () oli keisarillisen Japanin laivaston Yūgumo-luokan hävittäjä toisessa maailmansodassa.

## Valmistus

Alus tilattiin Fujinagatalta. Alus laskettiin vesille 20. huhtikuuta 1943 ja otettiin palvelukseen 31. heinäkuuta.

## Palvelus
*Fujinami* oli Rabaulissa osana uudelleen muodostettua 32. hävittäjäviirikköä, johon kuuluivat lisäksi sen sisaralukset *[[Tamanami]]*, *[[Suzunami]]* ja *[[Hayanami]]*. Viirikkö osallistui Augustan lahden taisteluun, jossa *Fujinamiin* osui torpedo, joka aluksen onneksi oli suutari.

Kesän alussa viirikkö osallistui Mariaanien taisteluun.

Leytenlahden taistelussa *Fujinami* suojasi 1. harhautusryhmää, jota komensi amiraali Takeo Kurita. Alus kärsi lievää vahinkoa ilmaiskuista 24. ja 25. lokakuuta. Leyten taistelussa 25. lokakuuta *Fujinami* irrotettiin auttamaan *[[Chōkai (1931)|Chōkaita]]*, josta se pelasti henkiinjääneet ja upotti vaurioituneen laivan torpedolla. 27. lokakuuta, jolloin *Fujinami* matkasi auttamaan *[[Hayashimo]]a*, *[[USS Essex (CV-9)|USS Essexin]]* lentokoneet upottivat sen. *Fujinami* upposi miehistöineen, mukaan lukien *Chōkailta* selvinneet, 150 kilometriä pohjoiseen Iloilosta.

## Lähteet
*
*

### Viitteet

## Aiheesta muualla
* CombinedFleet.com: ''Yūgumo''-luokan hävittäjät 
* CombinedFleet.com: ''Fujinamin'' historia
Kishinami

**Kishinami** (, *kishinami*, ’ranta-aalto’) oli keisarillisen Japanin laivaston Yūgumo-luokan hävittäjä toisessa maailmansodassa.

## Valmistus

Alus tilattiin osana vuoden 1942 hankintoja Uraga Dock Companyltä, missä köli laskettiin 29. elokuuta 1942. Alus laskettiin vesille 19. elokuuta 1943 ja valmistui vielä saman vuoden lopulla 3. joulukuuta.

## Palvelus
Palvelukseen otettaessa alus liitettiin koulutettavaksi 1. laivaston 11. hävittäjälaivueeseen päällikkönään Mifune Toshirou. Alus oli 3.–7. helmikuuta 1944 purjehduksella Kuresta, minkä aikana alus suojasi vaurioituneen *[[Unyō|Unyōn]]* matkan Yokosukaan. Se liitettiin 10. helmikuuta 2. laivaston 2. hävittäjälaivueen 31. hävittäjäviirikköön. Alus suojasi 26. helmikuuta – 8. maaliskuuta joukkojenkuljetussaattuetta Ujinasta Saipanille ja Guamille. Alus osallistui Yhdysvaltain laivaston sukellusvene *[[USS Trout (SS-202)|USS Troutin]]* tuhoamiseen. Se palasi 16. maaliskuuta Japaniin. Alus suojasi 20.–28. maaliskuuta joukkojenkuljetussaattuetta Jokosukasta Trukille, josta se suojasi 29. maaliskuuta – 2. huhtikuuta kuljetusalus *Sanyomarua* Saipanille. Alus suojasi 3.–19. huhtikuuta tankkerisaattuetta Saipanilta Tarakanin kautta Balikpapanille, josta se siirtyi 29. huhtikuuta – 1. toukokuuta Linggaan.

Alus suojasi 12.–15. toukokuuta laivastoa Linggasta Tawitawille. Alus suojasi 19.–20. kesäkuuta amiraali Takeo Kuritan osastoa Filippiinienmeren taistelussa. Se suojasi 8.–16. heinäkuuta laivastoa joukkojensiirroissa Kuresta Okinawalle ja edelleen Linggaan, josta se suojasi 18.–20. lokakuuta laivaston siirron Bruneihin.

*Kishinami* suojasi 23.–25. lokakuuta Leytenlahden taistelussa amiraali Kuritan 1. harhautuslaivastoa. Alus pelasti 23. lokakuuta uppoavalta lentotukialus *[[Atago (1930)|Atagolta]]* 530 eloonjäänyttä, joiden mukana oli amiraali Kurita, joka siirrettiin myöhemmin ''Yamatolle''. Alus kärsi taistelussa vain vähäisiä vaurioita ilmahyökkäyksissä.

Hävittäjä tankattiin 27. lokakuuta Coronissa, jonka jälkeen se matkasi Bruneihin. Alus kärsi 28. lokakuuta riutalle ajaessaan vaurioita, joiden seurauksena sen nopeus laski 12 solmuun. Alus saapui 29. lokakuuta määränpäähänsä, josta se seuraavana päivänä suojasi *[[Myōkō (1927)|Myōkōn]]* matkan Singaporeen. *Kishinami* siirrettiin 3. marraskuuta Singaporessa telakalle korjattavaksi.

Palvelukseen palattuaan *Kishinami* suojasi 26. marraskuuta – 1. joulukuuta tankkeri *Hakkomarun* matkan Singaporesta Manilaan, josta se suojasi 2.–4. joulukuuta tankkerin paluumatkan Singaporeen. Yhdysvaltain laivaston sukellusvene *[[USS Flasher ((SS-249)|USS Flasher]]* upotti 4. joulukuuta torpedoimalla *Kishinamin* Palawanin länsipuolella. 90 miehistön jäsentä kuoli, mukaan lukien komentaja Mifune. 150 miehistönjäsentä pelastettiin miinanraivaaja *[[Yurijima]]lle* ja saattaja *[[CD-17 (1944)|CD-17]]*:lle.

## Lähteet
*
*

### Viitteet
Adl

**Adl** () on islaminuskon käsite, joka tarkoittaa väljästi määriteltynä "oikeudenmukaisuutta". Arabian kielessä sitä voidaan käyttää esimerkiksi käsitteessä oikeusministeri, *wazir al-adl* (وزير العدل). Islamilaisessa teologiassa se tarkoittaa jumalaista rangaistusta.

## Lähteet
* Seyyid Saeed Akhtar Rizvi : *Justice of God*

## Aiheesta muualla
* ShiaIslam.info: Allahin oikeudenmukaisuus
Euro Domino

**Euro Domino** oli maakohtainen junalippu, joka oikeutti lipun tyypistä riippuen 3-8 päivän matkustamiseen lipun ostajan valitseman maan junilla kuukauden aikana. Euro Domino -maita olivat Alankomaat, Belgia, Bulgaria, Irlanti, Iso-Britannia, Itävalta, Kreikka, Kroatia, Luxemburg, Makedonia, Marokko, Norja, Portugali, Puola, Romania, Ruotsi, Saksa, Serbia, Slovakia, Slovenia, Suomi, Sveitsi, Tanska, Tšekki, Turkki, Unkari ja Venäjä. Lisäksi Euro Domino -lipun saattoi ostaa laivayhtiö Attican reiteille.

Euro Domino -lipun hinta määräytyi matkapäivien määrän, matkakohteen (maan), lipun ostajan iän sekä matkustusluokan mukaan. Lapset saivat normaaleista lippujen hinnoista n. 50 %:n alennuksen, seniorit (60+ v.) n. 15 %:n alennuksen ja nuoret (alle 26 v.) n. 25 %:n alennuksen 2. luokan hinnoista.

Euro Domino -lippujen myynti päättyi 31. maaliskuuta 2007 ja sen korvasi maakohtainen Interrail -kortti. http://www.vr.fi/heo/lansi/feurodomi.htm 
## Aiheesta muualla
*VR:n Euro Domino -sivut 
*EuroDomino.com
Edgar Barreto

**Edgar Osvaldo Barreto** (s. 15. heinäkuuta 1984 Asunción) on paraguaylainen jalkapalloilija ja olympiamitalisti.

Keskikentällä pelaava Barreto siirtyi kotimaansa Cerro Porteñosta Alankomaitten NEC Nijmegeniin ja vuonna 2007 Serie A:ssa pelaavaan Regginaan. Sittemmin hän on Italiassa edustanut Atalantaa, Palermoa ja vuodesta 2015 Sampdoriaa.

Barreto oli mukana vuoden 2001 alle 17-vuotiaiden MM-kisoissa ja vuoden 2003 nuorten MM-kisoissa. Vuonna 2004 hän oli mukana voittamassa olympiahopeaa Ateenan kesäolympialaisissa. Vuoden 2006 MM-kisoissa hän pelasi kahdessa ottelussa ja vuoden 2010 MM-kisoissa kolmessa ottelussa. Hän pelasi myös vuosien 2004, 2007 ja 2011 Copa Américassa. Barreton ensimmäinen maaottelu oli 8. heinäkuuta 2004 Costa Ricaa vastaan ja viimeinen 11. lokakuuta 2011 MM-karsintaottelu Uruguayta vastaan.

## Lähteet
Ympäristötaide

**Ympäristötaide** on rakennettuun kulttuuriympäristöön tai luonnonympäristöön tehtyä taidetta. Ympäristötaideteos voi olla myös teko, tapahtuma tai prosessi. Ympäristötaiteeksi voidaan sanoa myös ekologisia asioita käsittelevää taidetta.

Ympäristötaide sai alkunsa 1960- ja 1970-luvuilla Yhdysvalloissa. Aluksi ympäristötaide assosioitui selkeimmin veistoksiin, varsinkin maataiteessa ja paikkasidonnaisessa taiteessa (site-specific art). Aiempi kuvanveisto nähtiin vanhanaikaisena. Lisäksi katsottiin, ettei se ollut harmoniassa luonnon kanssa.

Lähellä ympäristötaidetta on tilataide, joka tarkoittaa erilaisiin paikkoihin tehtyjä kolmiulotteisia teoksia. Esimerkiksi Kaarina Kaikkosen installaatiot ovat usein myös ympäristötaidetta.

## Suomessa
Suomeen ympäristötaide tuli kesänäyttelyiden rinnalla. Taiteilija saattoi muokata ympäristöä teokseksi sen sijaan että tuo valmiita objekteja puistoihin. Helsingin juhlaviikot oli tässä uranuurtaja.

Helsingin taidemuseossa Meilahdessa järjestettiin ensimmäinen suomalaisen ympäristötaiteen näyttely *Siirrettävä tuonela* vuonna 1983. Myös rakennusta ympäröivä puisto on ollut näyttelykäytössä.

## Lähteet

## Aiheesta muualla
Mellinin muunnos

**Mellinin muunnos** on matematiikassa integraalimuunnos, joka voidaan tulkita multiplikatiivisena versiona kaksipuoleisesta Laplacen muunnoksesta. Tämä integraalimuunnos liittyy läheisesti Dirichlet'n sarjoihin, ja muunnosta käytetään paljon lukuteoriassa ja asymptoottisissa kehitelmissä. Mellinin muunnos liittyy läheisesti Laplacen- ja Fourier'n muunnoksiin sekä gammafunktioon.

Funktion *f* Mellinin muunnos on

:\left\{\mathcal{M}f\right\}(s) = \varphi(s)=\int_0^{\infty} x^s f(x)\frac{dx}{x},

mikäli integraali on olemassa. Sen käänteismuunnos on

:\left\{\mathcal{M}^{-1}\varphi\right\}(x) = f(x)=\frac{1}{2 \pi i} \int_{c-i \infty}^{c+i \infty} x^{-s} \varphi(s) ds.

Merkintätavasta seuraa, että tämä on viivaintegraali pystysuoraan kompleksitasossa. Ehdon käänteismuunnoksen olemassaololle antaa Mellinin inversiolause.

Muunnos on nimetty suomalaisen matemaatikon Robert Hjalmar Mellinin (1854–1933) mukaan.

## Suhde muihin muunnoksiin

Kaksipuolinen Laplacen muunnos voidaan määritellä Mellinin muunnoksen avulla:
: \left\{\mathcal{B} f\right\}(s) = \left\{\mathcal{M} f(-\ln x) \right\}(s)
ja toisaalta Mellinin muunnos voidaan määritellä kaksipuolisen Laplacen muunnoksen avulla asettamalla
:\left\{\mathcal{M} f\right\}(s) = \left\{\mathcal{B} f(e^{-x})\right\}(s)

Mellinin muunnos voidaan ajatella integroimalla *x**s*:n ydintä \frac{dx}{x} multiplikatiivisen Haarin mitan suhteen, joka on invariantti dilaation x \mapsto ax suhteen, jolloin
\frac{d(ax)}{ax} = \frac{dx}{x}. Tämä kaksipuolinen Laplacen muunnos integroidaan additiivisen Haarin mitan dx suhteen, joka on translaatioinvariantti, joten d(x+a) = dx.

Fourier'n muunnos voidaan myös määritellä Mellinin muunnoksen avulla ja päinvastoin: määrittelemällä kaksipuolinen Laplacen munnos kuten yllä saadaan

:\left\{\mathcal{F} f\right\}(s) = \left\{\mathcal{B} f\right\}(is) 
= \left\{\mathcal{M} f(-\ln x)\right\}(is),

jolloin

:\left\{\mathcal{M} f\right\}(s) = \left\{\mathcal{B} 
f(e^{-x})\right\}(s) = \left\{\mathcal{F} f(e^{-x})\right\}(-is)

Mellinin muunnos yhdistää Newtonin sarjan ja binomimuunnoksen toisiinsa yhdessä Poissonin generoivan funktion kanssa. Tämä tunnetaan nimellä Poissonin–Mellinin–Newtonin sykli.

## Cahenin-Mellinin integraali
Kun c>0, \Re(y)>0 ja y^{-s} on valittu päähaarasta, on 

:e^{-y}= \frac{1}{2\pi i}
\int_{c-i\infty}^{c+i\infty} \Gamma(s) y^{-s}\;ds

Missä \Gamma(s) on gammafunktio. Tämä integraali tunnetaan nimellä Cahenin–Mellinin integraali.

## Lähteet
* Paris, R. B., ja Kaminsky, D., *Asymptotics and Mellin-Barnes Integrals*, Cambridge University Press, 2001.
* A. D. Polyanin ja A. V. Manzhirov, *Handbook of Integral Equations*, CRC Press, Boca Raton, 1998. 
* Taulukko integraalimuunnoksista EqWorldissä: The World of Mathematical Equations.

### Viitteet

## Kirjallisuutta
*
Kirje isältä

**Kirje isältä** on vuonna 2003 valmistunut kolmiosainen suomalainen television minisarja, jonka tapahtumat sijoittuvat jatkosodan aikaiseen 1940-luvun Suomeen. Eve ja Laila Hietamiehen käsikirjoittaman sarjan on ohjannut Heidi Köngäs, ja se esitettiin Yle TV1:ssä 1. joulukuuta 2003 alkaen.

## Näyttelijät

## Aiheesta muualla
* 
* ''Kirje isältä'' Yle Areenassa
Hayanami

**Hayanami** (, *hayanami*, ’nopea aalto’) oli Keisarillisen Japanin laivaston Yūgumo-luokan hävittäjä toisessa maailmansodassa.

## Valmistus

Alus tilattiin Maizurun laivastoarsenaalilta. Se laskettiin vesille 19. joulukuuta 1942 ja otettiin palvelukseen 31. heinäkuuta 1943.

## Palvelus
Kesällä 1944 alus osallistui 32. hävittäjäviirikön mukana Mariaanien taisteluihin.

Yhdysvaltain laivaston sukellusvene *[[USS Harder (SS-257)|USS Harder]]* upotti 7. kesäkuuta 1944 torpedoimalla *Hayanamin* lähellä Tawitawia, 65 kilometriä Borneosta itään. Laiva räjähti ja upposi nopeasti, jolloin 208 miehistönjäsentä sai surmansa. *[[Urakaze]]n* miehistö pelasti 45 eloonjäänyttä.

## Lähteet
*
*

### Viitteet

## Aiheesta muualla
* CombinedFleet.com: ''Yūgumo''-luokan hävittäjät 
* CombinedFleet.com: ''Hayanamin'' historia
Jarl Fahler

**Jarl Ingmar Jungar Gunnarsson Fahler** (27. joulukuuta 1925 Maarianhamina – 17. toukokuuta 1990) oli parapsykologi sekä hypnologi 1960-luvulta saakka. Fahler oli myös Suomen Hypnoosiyhdistyksen perustajajäseniä, ja hän muun muassa piti kouluissa hypnoosinäytöksiä. Fahler oli myös tunnettu parapsykologian tutkija, joka piti psi-ilmiöitä todellisina. 

## Elämä ja ura

Maarianhaminassa syntynyt Fahler vietti lapsuutensa itäisen Suomenlahden Tytärsaaressa ja kouluvuotensa Kotkassa ja Helsingissä. Hän osallistui jatkosotaan ilmatorjuntamiehenä ja pääsi sodan jälkeen ylioppilaaksi vuonna 1946. Valtiotieteen kandidaatin tutkinnon hän suoritti 1952, minkä jälkeen hän teki jatko-opintoja Helsingin ja Turun yliopistojen filosofisissa tiedekunnissa. Läpi 1950-luvun Fahler työskenteli Helsingin kaupunginviskaalin virastossa, Poliisilaitoksen passitoimiston ulkomaalaisosastolla ja sisäministeriön ulkomaalaistoimiston sihteerinä.

Vuosina 1949–1957 Fahler toimi Sällskapet för psykisk forskning -seuran puheenjohtajana. Vuonna 1957 hän tutustui parapsykologiseen tutkimukseen Alankomaiden Utrechtin yliopistossa ja eri korkeakouluissa Yhdysvalloissa.

## Elämänkatsomukselliset teokset
Teoksissaan *Harhan oivaltaminen* ja *Saatanaa haastattelemassa* Fahler pyrki osoittamaan, että ihminen itsessään on paha ja itse vastuussa teoistaan. 
Uskonnolliset järjestöt ostivat *Saatanaa haastattelemassa* -teoksen lähes koko painoksen ja polttivat sen. Tämän vuoksi teosta ei ollut saatavissa kymmeniin vuosiin. Vasta Fahlerin kuoltua kuolinpesästä löytyi lukuisia kappaleita mainittua kirjaa. *Harhan oivaltaminen* oli myös kadoksissa lähes samalla tavoin, mutta tietoa sen hävittämisyrityksistä ei ole.

## Teokset
*  2. uusittu painos: Hyvä tietää -sarja, Tammi 1969. 3. uusittu painos 1975, . 4. painos 1983. .
* *Harhan oivaltaminen*, 1966   2.uusittu painos: Karatas-Seura ry 2019 
* 
* *Hypnoosi*, Katsaus sielunelämän arvoitukselliseen maailmaan. Helsinki: Tammi, 1963
* *Hypnoosin tekniikka*, 1968
* *Rentoutuminen suggestion avulla*, 1966

### Tutkimuksia
* H. H. J. Keil and Jarl Fahler, "Nina S. Kulagina: A strong Case for PK Involving Directly Observable Movements of Objects Recorded on Cine Film," Parapsychological Association Convention, New York, 1974. 

### Artikkeleita
* *Tomorrow*, Autumn 1958 (Volume 6, Number 4) 'Does Hypnosis Increase Psychic Powers?' by Jarl Fahler

## Lähteet

## Aiheesta muualla
* Jarl Ingmar Fahler Encyclopedia.com
* Suomen hypnoosiyhdistys ry.
* Hypnoosin merkkihenkilöt ja merkitykselliset ilmiöt, Internet Archive
* Jarl Fahler Ylen Elävässä arkistossa
* Jarl Fahler parapsykologina
Paiste

**Paiste** on sveitsiläinen symbaaleja ja muita metallisia lyömäsoittimia valmistava yhtiö, joka kuuluu maailman suurimpiin symbaalien valmistajiin.

## Historia
Virolainen muusikko Michail Toomas Paiste valmisti ensimmäiset Paiste-symbaalit 1906 Pietarissa. Venäjällä syttynyt sisällissota ajoi Paisten vuonna 1917 Tallinnaan, missä Paiste yhdessä poikansa Michael M:n kanssa aloitti laajamittaisemman symbaalien valmistuksen ja viennin. Vuonna 1940 Paiste siirsi tuotantonsa Puolaan ja vuonna 1945 Saksaan. Vuonna 1957 tuotanto siirtyi Sveitsiin, missä yhtiön pääkonttori ja tuotantolaitokset ovat nykyäänkin. Yhtiön toimintaa jatkoivat Michael M. Paisten lapset Robert ja Toomas. Vuodesta 2003 lähtien yritystä on johtanut Toomaksen poika Erik Paiste.

## Tuotemerkkejä

*101 Brass
*PST 3 - Paisten halvimpia symbaaleja. Messinkiseoksesta valmistettuja lautasia. 
*PST 5
*PST 8
*PST 7
*PST X
*Alpha
*RUDE
*2002 (punaleimaiset)
*2002 Big Beat
*Giant Beat
*Signature Precision
*Signature / Signature Reflector
*Signature Traditionals
*Signature Dark Energy
*Masters
*Formula 602 / Formula 602 Modern Essentials

## Artisteja
Useat kuuluisat rumpalit käyttävät Paisten symbaaleja rumpusetissään, mm.:
* Ian Haugland, Europe
* Phil Rudd, AC/DC
* Ian Paice, Deep Purple
* Joey Jordison, Slipknot
* Danny Carey, Tool
* David Silveria, Korn
* Jukka Nevalainen, Nightwish
* Lenny Castro, Fleetwood Mac, Stevie Nicks, Bette Midler
* Ndugu Chancler, George Duke, Santana, Patrice Rushen
* Mike Clark, Herbie Hancock
* Doug Clifford, Creedence Clearwater Revival
* Stewart Copeland, Composer, The Police, Oysterhead
* Scott Crago, Eagles, Don Henley
* Mikkey Dee, Motörhead
* Nicko McBrain, Iron Maiden
* Larry Mullen Jr., U2
* John Dolmayan, System of a Down
* Eric Carr, KISS
* Alex Van Halen, Van Halen
* Tommy Portimo,  Sonata Arctica
* Teruki Nagata, An Cafe
* Tico Torres, Bon Jovi
* Scott Travis, Judas Priest
* Yuki, Versailles Philharmonic Quintet

## Lähteet

## Aiheesta muualla

* Yrityksen kotisivu
Rautapiha

**Rautapiha** (*Isengard*) on fiktiivinen paikka J. R. R. Tolkienin luomassa Keski-Maassa.

Rautapiha on suuri, pyöreä, halkaisijaltaan tasan virstan levyinen alue, joka sijaitsee Rohanin länsilaidalla. Sen keskellä kohoaa mustasta kivestä tehty korkea torni, jonka huipulla on neljä terävää kärkeä. Orthanc. Númenorilaiset rakensivat Rautapihan ja Orthancin, jonne sijoittivat yhden palantírin. Myöhemmin Rautapiha jäi tyhjäksi, mutta Saruman Valkoinen otti sen omakseen rohanilaisten luvalla ja linnoitti sen. Kolmannen ajan lopulla Sarumanin käännyttyä pahaan hän rakensi sen täyteen pyöriviä rattaita, nostureita, kuoppia sekä muuta erittäin suurikokoista teknologiaa. Entit tuhosivat viimeisellä marssillaan Rautapihan hobittien Merrin ja Pippinin avustuksella ja lukitsivat Sarumanin Orthanciin.
Sykloalkaanit

**Sykloalkaanit** ovat hiilivetyjä, joissa on hiiliatomeista (C) muodostunut yksi tai useampi rengasrakenne. Renkaan hiilet ovat alkaanien tapaan kytkeytyneet toisiinsa yksinkertaisella kovalenttisella sidoksella. Etuliite *syklo* kuvaa yhdisteen rengasrakennetta. Rakenteeltaan yksinkertaisin sykloalkaani on kolmesta hiiliatomista muodostunut rengasrakenne eli syklopropaani C3H6. Sykloalkaanien yleiskaava on sama kuin alkeeneilla CnH2n.

Useita viisi- ja kuusihiilisiä rengasyhdisteitä tunnettiin jo 1800-luvun lopulla, mutta niitä pienempiä tai suurempia rengasyhdisteitä ei yrityksistä huolimatta ollut havaittu tai kyetty valmistamaan. Saksalainen kemisti Adolf von Baeyer esitti 1885 jännitysteoriassaan, että pienet ja suuret rengasrakenteet olisivat mahdottomia hiilen tetraedrisen tavan vuoksi muodostaa noin 109° kulmia. Esimerkiksi kolme hiiltä sisältävän syklopropaanin hiilien väliset kulmat ovat vain 60°, joten sillä olisi valtavasti kulmajännitystä. Koska kulma poikkeaa *109°-60°=49°* suuresti ideaalikulmasta, yhdiste olisi äärimmäisen helposti reagoiva. Myös syklobutaanilla (*109°-90°=19°*) olisi voimakkaasti kulmajännitystä, mutta syklopentaanilla käytännössä ei (*109°-108°=1°*). Sykloheksaaninkin kulmajännitys (*109°-120°=11°*) olisi vielä melko pieni, mutta sykloheptaani (*109°-128°=19°*) ja sitä suuremmat sykloalkaanit olisivat suurten kulmajännitystensä vuoksi mahdottomia. 

Baeyerin teoria oli osittain oikeassa pienisyklisten yhdisteiden suhteen – syklopropaani esimerkiksi on hyvin herkästi reagoiva yhdiste. Baeyer oli kuitenkin väärässä väittäessään pienten ja suurten hiiliyhdisteiden olevan mahdottomia. Hän oletti virheellisesti isojenkin hiiliyhdisteiden olevan pienten tapaan tasomaisia. Yli 14 hiiltä käsittävissä sykloalkaaneissa kulmajännitys todellisuudessa häviää. 2000-luvulla tunnetaan rengasrakenteita, joissa on hiiliä kolmesta yli kolmeenkymmeneen. 

Sykloalkaanien konformaatioisomeriaan vaikuttaa kulmajännityksen lisäksi torsionaalinen jännitys ja steerinen jännitys. Pysyvimmässä konformaatiossa näiden yhteisvaikutus on mahdollisimman pieni.

## Katso myös
* Sykloalkeenit
* Sykloalkyynit

## Lähteet
Peter Kolosimo

**Peter Kolosimo** oli italialaisen journalistin ja kirjailijan **Pier Domenico Colosimon** (1922-1984) salanimi. Yhdessä Erich von Dänikenin kanssa häntä pidetään yhtenä pseudoarkeologian kuuluisimmista edustajina. 

Kolosimo syntyi Modenassa ja asui Bolzanossa suurimman osan elämästään. Vuonna 1969 hän voitti Premio Bancarellan, Italian arvostetuimman kirjallisuuspalkinnon teoksellaan *Toisilta tähdiltä*. Hänen kirjojaan on julkaistu 60 maassa.

Kolosimo kuoli Milanossa vuonna 1984.

## Teoksia

**Il pianeta sconosciuto* (1959) 
**Terra senza tempo* (1964) – suom. *Ajaton maa*
**Ombre sulle stelle * (1966)
**Non è terrestre (1968) – suom. *Toisilta tähdiltä*, 1971
**Astronavi sulla preistoria* (1972)
**Guida al mondo dei sogni* (1974)
**Odissea stellare* (1974)
**Fratelli dell'infinito* (1975)
**Polvere d'inferno* (1975)
**Italia mistero cosmico* (1977)
**Civiltà del mistero* (1978)
**Fiori di luna* (1979)
**Viaggiatori del tempo* (1981)
**I misteri dell'universo'' (1982, yhdessä Caterina Kolosimon kanssa)

## Suomennetut teokset

* 
* 

## Aiheesta muualla
* Arvio Kolosimon teoksista
Pyry

**Pyry** on suomalainen miehen etunimi. Pyryn nimipäivä on 1. marraskuuta, jolloin on myös Lylyn nimipäivä. Toukokuuhun 2025 mennessä nimi Pyry on Suomessa annettu yli 4&nbsp;300 miehelle ja ainakin 40 naiselle. Valtaosa Pyry-nimisistä on syntynyt vuoden 1980 jälkeen. Yrjö Karilas suositteli nimeä jo vuonna 1919. Almanakkaan nimi lisättiin vuonna 1995.

## Tunnettuja Pyryjä
* Pyry Alanen (s. 2001), pesäpalloilija
* Pyry Halttunen, *Pyrythekid* (s. 2001), rap-artisti
* Pyry Hannola (s. 2001), jalkapalloilija 
* Pyry Jaala, *Are* (s. 1989), rap-artisti
* Pyry Karjalainen, *Puhuva Kone* (s. 1998), rap-artisti
* Pyry Kohonen (s. 2008), pesäpalloilija
* Pyry Kähkönen (s. 1995), näyttelijä
* Pyry Kärkkäinen (s. 1986), jalkapalloilija
* Pyry Mikkola (s. 1961), viulisti
* Pyry Nikkilä (s. 1989), näyttelijä
* Pyry Niskala (s. 1990), kiekonheittäjä
* Pyry Rainamaa (s. 1990), koripalloilija
* Pyry Santahuhta (s. 1999), pika-aitajuoksija
* Pyry Sipilä (s. 1987), epidemiologi
* Pyry Soiri (s. 1994), jalkapalloilija
* Pyry Takala (s. 1986), pesäpalloilija
* Pyry Vilhunen (s. 2006), jääkiekkoilija
* Pyry Äikää (s. 1989), näyttelijä
* Pyry, toinen Ähtärin eläinpuiston pandoista

## Kuvitteellisia Pyryjä
* Pyry Helminen, televisiosarjassa *[[Uusi päivä]]*

## Nimen muita merkityksiä
* VL Pyry, suomalainen harjoitushävittäjä
* Pyry, turkulaisen Pyrkijä-tehtaan polkupyörämerkki
* Nokian Pyry, nokialainen urheilujoukkue (mm. jääkiekko, jalkapallo, pesäpallo, yleisurheilu)

## Lähteet
Ääniraita

**Ääniraita** () tarkoittaa elokuvan, televisiosarjan tai videopelin ääniosuutta, joka koostuu musiikista, dialogista ja äänitehosteista. 

Myös elokuvan musiikkikappaleista koottua myytävää äänilevyä saatetaan kutsua soundtrackiksi. Englannista tuleva lyhenne **OST** tarkoittaa tässä yhteydessä yleensä alkuperäistä tai virallista levytystä eli ”**o**riginal / **o**fficial **s**ound**t**rack”. 

## Katso myös
* Elokuvamusiikki
* Videopelimusiikki
* Äänileikkaus

## Aiheesta muualla
Liisa Akimof

**Liisa Tuulikki Akimof** (s. 14. helmikuuta 1962 Helsinki) on suomalainen laulaja-lauluntekijä, tuottaja ja Production House -yhtiön toimitusjohtaja.

Liisa Akimof kirjoitti lauluja jo lapsena musiikinopettajansa Kari Rydmanin kannustamana. Valmistuttuaan ylioppilaaksi Kallion lukiosta hän aloitti sosiologian opinnot Helsingin yliopistossa. Kun opiskelijajuhliin kaivattiin ohjelmaa, Akimof perusti opiskelukaveriensa kanssa vuonna 1982 Tavaramarkkinat-yhtyeen, joka sijoittui vielä samana vuonna neljänneksi rockyhtyeiden SM-kilpailussa. Menestys johti levytyssopimukseen Johanna-levymerkin kanssa, ja seuraavana vuonna ilmestyi yhtyeen esikoisalbumi *Tilikirja*. Samaan aikaan Akimof juonsi Ylellä *Kultiveera*-radio-ohjelmaa. 1980-luvun loppupuolella hän teki Liisa Rimpiläisen ja Leo Frimanin kanssa Yle TV1:lle *[[Studio, studio]]* -nuortenohjelmaa. 1990-luvun alussa Akimof tuotti nuorten aikuisten asiaohjelmia Yle TV1:n Mediakomppania-toimituksessa.

Akimof on säveltänyt *[[Kotikatu]]*-televisiosarjan musiikin ja tuottanut useita televisiosarjoja sekä Ylelle että Neloselle. Suurelle yleisölle tunnetumpi hän on kuitenkin lauluistaan. Hän on esittänyt niitä yksin, Akimowskaja Sisters & Bros ja Tavaramarkkinat-yhtyeiden kanssa sekä antanut kappaleita muiden levytettäviksi. Akimofin tunnetuin kappale lienee vuonna 1985 Tavaramarkkinoiden levyttämä ”Kevät”, jonka laulaa Elisa Korjus. Heidi Kyrö teki kappaleen tunnetuksi iskelmäkappaleena. Kappaleesta on tehnyt cover-version muun muassa Kotiteollisuus.

## Liikeura
Akimof perusti 1996 Harri Saukkomaan kanssa televisiotuotantoyhtiö Production Housen. Vuonna 2009 sen osake-enemmistö myytiin Moskito Groupille, josta puolestaan 87 prosenttia myytiin 2013 ruotsalaiselle Modern Times Groupille 84 miljoonalla eurolla.

Production House on tuottanut muun muassa televisiosarjat *[[Iltalypsy]]* (1993–2001), *[[Pulkkinen (televisiosarja)|Pulkkinen]]* (1999–2002), *[[Tahdon asia]]* (2005), *[[Harvoin tarjolla]]* (2008) ja *[[Arto Nyberg (televisio-ohjelma)|Arto Nyberg]]* (2004–2024).

## Muuta
Akimof omistaa Huopalahden rautatieaseman asemarakennuksen. Hän on rakennuttanut aseman ympärille rivitalon ja kahvilan.

Akimof harrastaa myös veteraaniurheilua, lajinaan kestävyysjuoksu. Sosiologian opintonsa Akimof suoritti loppuun vasta vuonna 2012 valmistuttuaan valtiotieteiden maisteriksi gradullaan "Naisten ulkonäkötyö: sosioekonomiset erot ja erottautuminen Suomessa 2008".

## Diskografiaa
### Albumit
* *Alkava pimeä vuodenaika* (1987)
* *Teen maailman* (1990)
* *Primadonna* (1993)
* *Valopää* (1996)
* *Kaikenlaista uutta tulossa* (2024)
* *Miten asiat oikeesti on?* (2026)

### Singlet
* Halusit aikaa (unohtaa) / Tuuli tuivertelee (1993)
* Miten kauas mopolla pääsee / Liikennelaulu (1993)
* Päätä jo siis / Onko vielä rakkautta (1999)
* Ajatus tulee, ajatus menee (2023)
* Vain miehet osaa grillata (2024)
* 25-45-65 (2025)
* Doctor Doctor (2025)

## Katso myös
* Luettelo Liisa Akimofin kappaleista

## Lähteet

## Aiheesta muualla
* 
* 
* 
* 
* 
* 
* liisaakimof.com Liisa Akimofin kotisivut
Thengel

**Thengel** on kuvitteellinen henkilö J. R. R. Tolkienin luoman fantasiamaailma Eän *[[Keski-Maa]]ssa*.

Thengel Fengelin poika oli Rohanin kuudestoista kuningas ja Théodenin isä. Thengel eli vuosina 2905–2980 Kolmatta aikaa. Thengel lähti Rohanista miehen ikään päästyään ja eli Gondorissa niittäen mainetta käskynhaltija Turgonin palveluksessa. Kun Fengel kuoli, kutsuivat *[[rohirrim]]* Thengelin takaisin, ja hän palasi vastahakoisesti. Hän otti vasta myöhään itselleen vaimon, ja vuonna 2943 Kolmatta Aikaa hän vietti häitä Lossarnachin Morwenin kanssa, vaikka Morwen oli häntä 17 vuotta nuorempi. Morwen synnytti Thengelille kolme lasta, joista toinen, Théoden, oli ainoa poika. Thengelin aikana julisti Saruman itsensä Rautapihan valtiaaksi ja alkoi aiheuttaa ikävyyksiä Rohanille loukaten sen rajoja ja tukien sen vihollisia.

## Katso myös
* Luettelo Rohanin kuninkaista
Roberto Acuña

**Roberto Miguel Acuña Cabello** (s. 25. maaliskuuta 1972 Avellaneda, Argentiina) on paraguaylaisille vanhemmille Argentiinassa syntynyt ja lapsuutensa siellä viettänyt paraguaylainen jalkapalloilija. Keskikentällä pelaava Acuña muutti nuorena Paraguayhin, koska ei saanut Argentiinassa riittävästi peliaikaa. Paraguayssa hänen ensimmäinen seuransa oli Club Nacional. Sen jälkeen hän edusti kolmea argentiinalaisseuraa kunnes siirtyi Espanjaan Real Zaragozaan. Hän edusti Espanjassa myös Deportivo de La Coruñaa. Vuonna 1995 Acuña voitti Independientessä Supercopa Sudamericanana ja 2001 Real Zaragozan kanssa Copa del Reyn. Vuonna 2001 hänet valittiin Paraguayn vuoden jalkapalloilijaksi.

Acuñan ensimmäinen maaottelu oli 3. maaliskuuta 1993 Boliviaa vastaan. Hän on pelannut vuosien 1998, 2002 ja 2006 MM-kisoissa. Acuña pelasi 100 maaottelua, joissa teki viisi maalia. Viimeisen maaottelunsa hän pelasi kesäkuussa 2011. 

Acuña on kuulunut myös Paraguayn beachfutismaajoukkueeseen, jonka kapteenina hän on toiminut. Hän aloitti beachfutiksen vuonna 2014 ja oli joukkueessa mukana myös vuoden 2015 MM-kilpailuissa.

Acuñan lempinimi on *El Toro* (”Härkä”).

## Seurat

*1991-1993 Club Nacional (Paraguay)
*1993-1994 Argentinos Juniors (Argentiina)
*1994-1995 Boca Juniors (Argentiina)
*1995-1997 Independiente (Argentiina)
*1997-2002 Real Zaragoza (Espanja)
*2002-2003 Deportivo La Coruña (Espanja)
*2003-2004 Elche CF (Espanja)
*2004 Al Ain (Arabiemiirikunnat)
*2004- Deportivo La Coruña (Espanja)

## Lähteet
Pohjoismaiden neuvoston kirjallisuuspalkinto

**Pohjoismaiden neuvoston kirjallisuuspalkinto** on Pohjoismaiden neuvoston myöntämä vuosittainen palkinto kaunokirjalliselle teokselle, joka on kirjoitettu jollakin Pohjoismaiden kielistä.

Palkinnonsaajalle myönnetään Nordlys-palkintopatsas ja 300&nbsp;000 Tanskan kruunua (noin 40&nbsp;000 euroa). Palkinnon saaja julkistetaan neuvoston istunnon yhteydessä Kööpenhaminassa.

## Palkitut

Lähde

## Lähteet
Viivästynyt lihaskipu

**Viivästynyt lihaskipu** () on lihaskipua, joka tuntuu harjoitetussa lihaksessa 1-3 vuorokautta harjoituksen jälkeen. Kipu tai lihaksen arkuus lakkaa yleensä muutamassa päivässä. Viivästynyt lihaskipu on tavallisinta kun on harjoitettu uutta liikettä ja harjoitus on ollut kuormittavaa. Myöhemmillä kerroilla vastaavaa arkuutta ei enää esiinny, mitä nimitetään englanninkielisellä termillä "repeated bout effect".

## Hoito

Helpottavana toimenpiteenä voidaan käyttää kylmä- tai kuumahaudetta. Myös kevyttä venyttelyä suositellaan lihaskipuihin, liiallinen voi pahentaa oireita ja viivyttää niiden poismenoa.

## Katso myös

* Kehonrakennus
Diego Gavilán

**Diego Antonio Gavilán Zarate** (s. 1. maaliskuuta 1980, Asunción) on paraguaylainen jalkapalloilija. Keskikentällä pelannut Gavilán aloitti ammattilaisuransa kotimaansa Cerro Porteñossa, josta siirtyi tammikuussa 2000 kahden miljoonan punnan siirtosummalla Newcastle Unitediin. Tällöin hänestä tuli ensimmäinen Valioliigassa pelannut paraguaylainen. Gavilán ei kuitenkaan päässyt pelaamaan Newcastlessa kuin seitsemässä ottelussa ja niin hänet lainattiin vuonna 2002 Meksikoon UAG Tecosiin. Sen jälkeen hän pelasi SC Internacionalissa Brasiliassa ja oli myös Italiassa Udinesessa, jossa ei kuitenkaan päässyt pelaavaan kokoonpanoon.

Gavilán edusti vuosina 2005–2007 argentiinalaista Newell's Old Boysia. Sen jälkeen hän pelasi muun muassa Brasiliassa Grêmion, Flamengon ja Portuguesan joukkueissa.

Gavilánin ensimmäinen maaottelu oli 28. huhtikuuta 1999 Meksikoa vastaan. Gavilán pelasi vuoden 2002 MM-kisoissa kolmessa ottelussa, hän kuului miehistöön myös vuoden 2006 kisoissa, mutta ei saanut peliaikaa. Gavilán pelasi kaikkiaan 43 maaottelua, joista viimeisen vuonna 2007.

Diego Gavilánin lempinimi on *Pampero*.

## Seurat

* 1997–2000 Cerro Porteño (Paraguay)
* 2000–2001 Newcastle (Englanti)
* 2002–2002 UAG Tecos (Meksiko)
* 2002–2003 Newcastle (Englanti)
* 2003–2003 Internacional (Brasilia)
* 2004–2004 Udinese (Italia)
* 2004–2005 Internacional (Brasilia)
* 2005–2007 Newell's Old Boys (Argentiina)

## Lähteet
Jodlaus

**Jodlaus** on laulumuoto, jossa lauletaan pitkällä henkäisyllä, vaihdellen nopeasti ja jatkuvasti tavallisesta rintarekisteristä korkeaan falsettirekisteriin ja takaisin. Tämä laulutapa on tunnettu monissa kulttuureissa.

Sveitsissä arvellaan, että jodlaus on kehitetty Sveitsin Alpeilla kommunikaatiokeinoksi vuoren rinteille, ja siitä myöhemmin muodostui alueen kansanmusiikkia. Jodlauksen tapaista laulantaa on käytetty Persian, Azerbaidžanin, Georgian ja Keski-Afrikan pygmi-kulttuurin kansanmusiikissa. Jodlausta hyödynnetään myös yhdysvaltalaisessa bluegrass- ja country-musiikissa.

Sveitsiläinen jodlaus lisättiin vuonna 2025 Unescon aineettoman kulttuuriperinnön luetteloon.

## Lähteet
Derlis Gómez

**Derlis Venancio Gómez** (s. 2. marraskuuta 1972) on paraguaylainen jalkapallomaalivahti. Hän edustaa tällä hetkellä kotimaansa Club Sportivo Luqueñoa. 

Gómez pelasi ensimmäisen maaottelunsa 4. toukokuuta 2005 Ecuadoria vastaan. Maajoukkueessa hän on viime vuodet toiminut pääasiassa varamaalivahtina Justo Villarin ollessa maajoukkueen ykkösvahti. Hän oli mukana vuoden 2006 MM-kisoissa (jossa ei päässyt pelaamaan) ja turnauksen karsintaotteluista torjui yhden (lokakuussa 2005 Venezuelaa vastaan). Gómez on pelannut viisi maaottelua (tilanne 20. kesäkuuta 2006).

## Seurat

* 2002–2002 Sportivo Luqueno
* 2003–2003 12 de Octubre
* 2004–2004 Olimpia Asuncion
* 2005- Sportivo Luqueno

## Lähteet